Diari Oficial de la Generalitat Valenciana


Sumari del DOGV 3632, del 24-11-1999 (1999/9410)

Informació pública del projecte de reparcel·lació corresponent a la unitat d'actuació al carrer Senent Ibáñez – Massarrojos del Pla General d'Ordenació Urbana de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9410


Organisme emissor
:   Agrupació d'Interés Urbanístic Massarrojos

Tipus de document
:   Anunci

Informació pública del projecte de reparcel·lació corresponent a la unitat d'actuació al carrer Senent Ibáñez - Massarrojos del Pla General d'Ordenació Urbana de València. [1999/A9410]
  
Es fa públic que l'agrupació d'interés urbanístic de la unitat d'actuació del carrer Senent Ibáñez - Massarrojos ha procedit a exposar al públic pels seus propis mitjans el projecte de reparcel·lació corresponent a l'esmentada unitat d'actuació carrer Senent Ibáñez - Massarrojos del Pla General d'Ordenació Urbana de València, publicant anuncis en la forma exigida per l'article 48 de la Llei Reguladora de l'Activitat Urbanística de la Comunitat Valenciana, i remetent la notificació a tots els titulars de drets en l'esmentada unitat d'actuació. En el procés de notificació del període d'informació pública del projecte de reparcel·lació, aquesta ha resultat infructuosa quant al següent titular de drets:
  
- STARPAN, SA.
  
Per això, aquest edicte val per a la seua notificació o avís.
  
El text de la notificació que se li va trametre és el següent:
  
«Mitjançant la present notificació, aquesta agrupació d'interés urbanístic us avisa i informa que ha procedit, d'acord amb el que preceptua l'article 69 de la Llei Reguladora de l'Activitat Urbanística de la Comunitat Valenciana (LRAU), en relació amb els articles 46 i 48 d'aquest cos legal, a depositar a l'Ajuntament de València (nou edifici a l'avinguda d'Aragó número 47, planta quarta, Servei de Gestió Urbanística), i a la Notaria del senyor Antonio Beaus Codes, situada a València, avinguda del Marqués de Sotelo número 1, porta 8, una còpia del projecte de reparcel·lació forçosa de la unitat d'actuació carrer Senent Ibáñez de Massarrojos del Pla General d'Ordenació Urbana de València, a fi de sotmetre'l a informació general a la Comunitat Valenciana, després de la prèvia remissió d'avisos a totes les persones interessades.
  
En la vostra condició de titular de drets en l'àmbit d'aquesta unitat d'actuació, i de conformitat amb l'article 69.1 de la Llei Reguladora de l'Activitat Urbanística, se us fa saber que durant el termini d'informació pública (20 dies hàbils comptadors des de la publicació en el Diari Oficial de la Generalitat Valenciana d'aquest avís), podreu examinar l'esmentat projecte de reparcel·lació forçosa, que estarà a disposició del públic, tant a les esmentades dependències del nou ajuntament, com a la Notaria del senyor Antonio Beaus Codes, en ambdós casos en horari d'oficina, i formular les al·legacions que estimeu pertinents, o obtenir, després de pagar-la prèviament, una còpia de l'esmentat projecte de reparcel·lació. Així mateix, durant tot el procediment podran ser objecte de pública consulta a l'ajuntament les al·legacions presentades o actuacions derivades de la documentació depositada.
  
València, 25 d'agost de 1999.- El president de l'agrupació d'interés urbanístic de Massarrojos: José Enrique Sánchez Montalar.»